
Esselamu alejkum,


Klanjala sam ***[podne](https://pitajucene.com/search/Podne/questions/ "Pretraži pitanja o Podne namazu")*** ***[namaz](https://pitajucene.com/search/Namaz/questions/ "Pretraži pitanja o namazu")*** u neznanju da mi je jedan dio odjeće bio nečist za namaz.Kad je nastupila ***[ikindija](https://pitajucene.com/search/Ikindija/questions/ "Pretraži pitanja o Ikinija")*** vidjela sam tu nečist.Pa sam naklanjala ***[podne](https://pitajucene.com/search/podne/questions/ "Pretraži pitanja o podne")***. Jesam li postupila ispravno? Da vas Allah nagradi.


* 
* 
* 
* 
* 
* 
* 

 
Mora li se ponoviti namaz koji je obavljen u nečistoj odjeći?

Alejkumusselam.


Ako bi uzeli ono na čemu je većina učenjaka da svjesno i namjerno klanjanje u prljavoj odjeći kvari ***[namaz](https://pitajucene.com/search/Namaz/questions/ "Pretraži pitanja o namazu")***, ovo tvoje pitanje se vraća na mes’elu: da li je neznanje opravdanje zbog kojeg osoba koja iz neznanja u nečistoj odjeći klanja namaz nije dužna da naklanja taj namaz nakon što sazna da je u takvom stanju klanjala. Oko ovoga učenjaci imaju podijeljeno mišljenje. Dio učenjaka smatra da je namaz koji se klanja u takvom stanju neispravan te da se mora naklanjati, dok druga skupina učenjaka smatra da je namaz ispravan i da ga nije dužna naklanjati, a ovo drugo je ispravno.


Dokaz da ga nije dužna naklanjati je ***[hadis](https://pitajucene.com/search/Hadis/questions/ "Pretraži pitanja o hadisima")*** kojeg prenosi Ebu Seid El-Hudrijj, radijallahu anhu, *u kojem je došlo da je* ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, predvodio namaz pa je skinuo svoje papuče, pa su i ***[ashabi](https://pitajucene.com/search/ashab/questions/ "Pretraži pitanja o ashabima")*** skinuli papuče. Nakon namaza ih je upitao što su skinuli papuče pa su mu odgovorili da su vidjeli njega da je skinuo papuče pa su i oni poskidali svoje papuče. Pa im je odgovorio, sallallahu alejhi ve sellem: “Došao mi je Džibril i obavijestio me da na njima ima nečistoća pa sam ih skinuo …”. (Bilježi ga Ahmed, Bejheki, Bezzar, Ibn Huzejme, Darekutni, a Šuajb Arnaut ga je ocijenio vjerodostojnim)


Hadis ukazuje na to da je on jedan dio namaza klanjao u prljavim papučama i nije ponovio taj dio namaza, nego je samo skinuo papuče i nastavio sa namazom, što je dokaz da je dio namaza koji je klanjao u prljavim papučama bio ispravan. A klanjao je namaz iz neznanja da su mu papuče prljave. Prema tome, ispravno je bilo da nisi trebala ponoviti namaz. Vebillahi tevfik.


**Mr. Zijad Ljakic!**


Preuzeto sa stranice <http://www.n-um.com>


